| Medaljeoversikt |
| --- |
| Kortbaneløp på skøyter - Menn |
| Konkurrerte for USAs flagg USA |
| OLs flagg Olympiske leker |
| Sølv | 2014 Sotsji | 5000 m stafett |
| Bronse | 2010 Vancouver | 1500 m |
| Bronse | 2010 Vancouver | 5000 m stafett |
| Verdensmesterskap |
| Gull |  2009 Wien  |  3000 m |
| Gull |  2009 Wien  |  5000 m stafett |
| Gull |  2014 Montreal  |  3000 m |
| Sølv |  2009 Wien  |  Sammenlagt |
| Sølv |  2010 Sofia  |  5000 m stafett |
| Sølv |  2014 Montreal  |  500 m |
| Sølv |  2014 Montreal  |  Sammenlagt |
| Bronse |  2009 Wien  |  1000 m |
| Bronse |  2009 Wien  |  1500 m |
| Bronse |  2010 Sofia  |  1000 m |
| Bronse |  2010 Sofia  |  3000 m |
| Bronse |  2009 Herenveen  |  Lag |
|  Junior-VM |
| Gull |  2009 Sherbrooke  |  500 m |
| Gull |  2009 Sherbrooke  |  3000 m stafett |
| Bronse |  2009 Sherbrooke  |  Sammenlagt |
| Bronse |  2006 Miercurea-Ciuc  |  500 m |

**John Robert «J. R.» Celski** (født 17. juli 1990 i Monterey i California) er en amerikansk kortbaneløper på skøyter. Han var med på USAs lag som tok sølv under Vinter-OL 2014 i Sotsji på 5000 m stafett. Under Vinter-OL 2010 i Vancouver tok han bronse på 1500 meter og var med på USAs lag som tok bronse på 5000 m stafett. Celski har vunnet tre gull, fire sølv og fem bronse under verdensmesterskap. Han vant gull sammenlagt under junior-VM i 2007 og 2008 og sølv sammenlagt under USA-mesterskapet i 2008.

Personlig liv
-------------

J. R. Celski blei født i Monterey i California der faren tjenestegjorde i den amerikanske hæren. Han vokste opp i Federal Way i Washington. Faren Robert, er av polsk avstamming og mora Sue, er av filippinsk avstamming. Celski har to eldre brødre, Chris og David, som er en offiser i den amerikanske hæren. J. R. gikk på Lakewood High School i Lakewood i California. Etter Vinter-OL 2010 har Celski planer om å begynne på college ved University of California, Berkeley.

Da han så Apolo Anton Ohno konkurrere under Vinter-OL 2002, bestemte han seg for å bytte fra rulleskøyter til kortbaneløp. Celski var 17 dager for ung til å kunne delta under Vinter-OL 2006.

J. R. har ved flere anledninger slått fast at hans helt og rollemodell i sportsverdenen er den filippinske bokseren Manny Pacquiao.

Karriere
--------

### VM i 2009

Under VM i 2009 vant Celski gullmedaljen i distansen 3000 meter og var med og tok gull under 5000 meter-stafetten. Celski tok også bronse i distansene 1000 og 1500 meter og blei med dette sølvmedaljevinner sammenlagt.

### Vinter-OL 2010

Utdypende artikkel: Kortbaneløp på skøyter under Vinter-OL 2010 – 1500 meter menn

I 1500 meter-finalen vant Celski bronsemedalje etter at tidligere sølvmedaljevinner Lee Ho-suk kolliderte med Sung Si-bak i den siste svingen i det siste løpet. Celski lå som femte mann i finalen, men etter de to koreanernes fall avanserte han til en tredjeplass. Landsmannen Apolo Ohno havna på andreplass.

I semifinalen i distansen 1000 meter blei han diskvalifisert.

Referanser
----------

1. ↑  Christie Succop (4. september 2009). «Going for the Gold: J.R. Celski (engelsk)». USOC. Arkivert fra originalen 10. mars 2010. Besøkt 19. februar 2010.
2. ↑  «Nyhetsartikkel om løpet (engelsk)». Media-Newswire.com. 13. februar 2010.
3. ↑  Resultater for 1000-meteren. The New York Times. Sist besøkt 20. februar 2010

Eksterne lenker
---------------

* (en) J.R. Celski – Olympics.com Rediger på Wikidata

* (en) J.R. Celski – Olympic.org Rediger på Wikidata

* (en) J.R. Celski – Olympedia Rediger på Wikidata

* (en) J.R. Celski – Sports-Reference (OL-resultater – arkivert) Rediger på Wikidata

* (en) J.R. Celski – USAs olympiske komité Rediger på Wikidata

* (en) J.R. Celski – ShorttrackOnLine.info Rediger på Wikidata
* Offisielt nettsted Rediger på Wikidata
* Profil hos ISU